KOMMISSIONENS FORORDNING (EF) Nr. 571/1999 af 16. marts 1999 om ændring af forordning (EF) nr. 1426/98 om fastsættelse af det maksimale beløb for udligningsstøtten for den væsentlige revaluering af pund sterling, der indtrådte den 3. maj 1998
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (1), særlig artikel 10, stk. 1, og
ud fra følgende betragtninger:
Det maksimale beløb for udligningsstøtten for den væsentlige revaluering af pund sterling, der indtrådte den 3. maj 1998, blev fastsat ved Kommissionens forordning (EF) nr. 1426/98 (2);
i artikel 4, stk. 3, i Rådets forordning (EF) nr. 724/97 af 22. april 1997 om foranstaltninger og udligning i forbindelse med væsentlige revalueringer, der påvirker landbrugsindkomsterne (3), senest ændret ved forordning (EF) nr. 942/98 (4), er det fastsat, at det maksimale beløb for den første rate af udligningsstøtten nedsættes eller annulleres under hensyntagen til den indvirkning, udviklingen i landbrugsomregningskurserne har på landbrugsindkomsterne i en vis observationsperiode, og under hensyntagen til markedssituationen i nævnte periode, der udløber den 28. februar 1999;
ved forordning (EF) nr. 2799/98 blev forordning (EF) nr. 724/97 ophævet; for dog at undgå overkompensation som følge af, at den landbrugsomregningskurs for pund sterling og den valutakurs, der blev konstateret i observationsperioden, er højere end kursen på datoen for den væsentlige revaluering, bør det maksimale beløb for den første rate af udligningsstøtten for den væsentlige revaluering af pund sterling, der indtrådte den 3. maj 1998, annulleres på grund af det nåede niveau;
de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
Det maksimale beløb på »2,1 mio. ECU« i artikel 1 i forordning (EF) nr. 1426/98 ændres til »0 mio. EUR«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1999.